nvidia/miracl-vision huggingface dataset:
వడ్లకొండ నరసింహారావు

వడ్లకొండ నరసింహారావు, నైజాం పాలనలో హైదరాబాదుకు చెందిన సంఘసంస్కర్త. ఈయన స్త్రీ విద్యను ప్రోత్ససిస్తూ, మాడపాటి హనుమంతరావు, బూర్గుల రామకృష్ణారావు వంటి వారితో కలిసి, నారాయణగూడలోని బాలికల ఉన్నత పాఠశాల స్థాపించాడు. శ్రీకృష్ణదేవరాయాంధ్ర భాషానిలయం అభివృద్ధికి కృషిచేశాడు. తెలంగాణాలో స్త్రీ విద్యాభివృద్ధికి పాటుపడిన వాళ్ళలో ఈయన ప్రథముడు. తన కుమార్తె ఇందిరాదేవిని ఆ కాలంలోనే 1937లో బి.ఎ. వరకు చదివించాడు. గోల్కొండ పత్రిక అనుబంధంగా వెలువడిన సాహిత్య పత్రిక సుజాత నిర్వహణలో వడ్లకొండ నర్సింహారావు పాలుపంచుకున్నాడు.
జాతీయ విద్యా దినోత్సవం

జాతీయ విద్యా దినోత్సవం ప్రతి సంవత్సరం నవంబరు 11న నిర్వహించబడుతుంది. స్వాతంత్ర్య సమర యోధుడు, భారత ప్రభుత్వ తొలి విద్యాశాఖామంత్రి అయిన మౌలానా అబుల్ కలామ్ ఆజాద్ పుట్టినరోజు సందర్భంగా ఈ దినోత్సవాన్ని జరుపుకుంటారు. మౌలానా అబుల్ కలాం ఆజాద్ భారత ప్రభుత్వంలో 11 సంవత్సరాలపాటు విద్యాశాఖామంత్రిగా పనిచేసాడు. మౌలానా అబుల్ కలాం ఆజాద్ గౌరవార్ధం ఆయన పుట్టినరోజును జాతీయ విద్యా దినోత్సవంగా జరుపుకోవాలని 2008, సెప్టెంబరు 11న కేంద్ర మానవ వనరుల అభివృద్ధి మంత్రిత్వ శాఖ ప్రకటించింది.
వన్ వరల్డ్ ట్రేడ్ సెంటర్

వన్ వరల్డ్ ట్రేడ్ సెంటర్ అనేది లోవర్ మాన్హాటన్, న్యూయార్క్ సిటీ లో నున్న రెండు భవనముల యొక్క పేరు. దీనిని 1 వరల్డ్ ట్రేడ్ సెంటర్, వన్ WTC, లేదా 1 WTC అని కూడా అంటారు;, ఈ భవనం పునాది నిర్మాణ సమయంలో ఫ్రీడమ్ టవర్ గా పిలవబడింది. ఇది సాధారణంగా నూతన ప్రపంచ వాణిజ్య కేంద్ర సముదాయం యొక్క ప్రాథమిక నిర్మాణంగా, అమెరికా సంయుక్త రాష్ట్రాలలో అత్యంత ఎత్తైన, ప్రపంచంలో అత్యంత ఎత్తైన నాలుగో ఆకాశహర్మ్యంగా సూచించబడుతుంది. ఈ 104-అంతస్తుల అతిపొడవైన నిర్మాణం సెప్టెంబరు 11, 2001 తీవ్రవాద దాడులలో కూల్చబడిన అసలు ప్రపంచ వాణిజ్య కేంద్రమైన ఉత్తర ట్విన్ టవర్ యొక్క సంఖ్యతో ముడిపడివుంది. ఈ కొత్త ఆకాశహర్మ్యం అసలు 6 వరల్డ్ ట్రేడ్ సెంటర్ సైట్ లో వరల్డ్ ట్రేడ్ సెంటర్ ప్రదేశానికి వాయువ్య మూలన 16 ఎకరాలలో (6.5 హెక్టర్లు) ఉన్నది. ఈ భవనమునకు పశ్చిమమున వెస్ట్ స్ట్రీట్, ఉత్తరమున వేసే స్ట్రీట్, దక్షిణమున ఫుల్టన్ స్ట్రీట్, తూర్పున వాషింగ్టన్ స్ట్రీట్ సరిహద్దులుగా ఉన్నాయి. ఈ భవన పునాదుల నిర్మాణం ఏప్రిల్ 27, 2006 న ప్రారంభమైంది. మార్చి 30, 2009 న పోర్ట్ అథారిటీ ఆఫ్ న్యూయార్క్ అండ్ న్యూజెర్సీ ఈ భవనానికి చట్టపరమైన పేరు వన్ వరల్డ్ ట్రేడ్ సెంటర్ అని నిర్ధారించింది, అయితే ఈ పేరును నిర్ధారించకముందు ఈ భవనాన్ని ఫ్రీడమ్ టవర్ గా వ్యవహారించేవారు. ఉల్లేఖన లోపం: "note" అనే గ్రూపులో <ref> ట్యాగులు ఉన్నాయి గానీ, దానికి సంబంధించిన <references group="note"/> ట్యాగు కనబడలేదు
ఎయిర్ఆసియ ఇండియా

ఏయిర్ ఆసియా ఇండియా అనే సంస్థ ఇండో-మలేషియన్ కు చెందిన అతి తక్కువ ఛార్జీలతో ప్రయాణికులను తీసుకెళ్లే విమానాయాన సంస్థ. ఫిబ్రవరి 19, 2013లో ఏయిర్ ఆసియాతో కలిసి మరికొన్ని వ్యాపార సంస్థలు చేసుకున్న సంయుక్త ఒప్పందం ప్రకారం బెరహాడ్ సంస్థకు 49 శాతం వాటా, టాటా సన్స్ కు 30 శాతం వాటా, టెలెస్టా ట్రేడ్ ప్యాలేస్ మిగతా 21 శాతం వాటాను కలిగి ఉన్నాయి. ఏయిర్ ఆసియా ఇండియా కార్యకలాపాలు జూన్ 12, 2014 నుంచి ప్రారంభమయ్యాయి. భారత దేశంలో రాయితీతో విమాన సేవలు అందిస్తోన్న తొలి విదేశీ సంస్థ ఏయిర్ ఆసియా ఇండియా. సగటున ఒక్కో విమానంలో 52 శాతం ప్రయాణీకుల సామర్థ్యంతో ఈ సంస్థ నడుస్తోంది. రాబోయే మూడేళ్లలో 100 శాతం తన ఇంధన అవసరాలు తీర్చుకుంటూనే ప్రతి 25 నిమిషాలకో విమాన సర్వీసును నడపాలని యోచిస్తోంది. ఏయిర్ ఆసియా కార్యకలాపాలను భారత్ లో ప్రారంభించాలని ఆ సంస్థ 2012లోనే యోచించింది. ఈ క్రమంలోనే 2013 ఫిబ్రవరిలో భారత ప్రభుత్వం 49 శాతం విదేశీ ప్రత్యక్ష పెట్టుబడులకు ఆమోదం తెలిపింది. దీంతో విదేశీ పెట్టుబడుల ప్రోత్సాహక బోర్డు(ఎఫ్.ఐ.పి.బి
ఫీలే ల్యాండర్

తోకచుక్కపై దిగిన తొలి ల్యాండర్ ఫీలే ల్యాండర్. ఐరోపా అంతరిక్ష సంస్థ (ఈసా) కు చెందిన రోసెట్టా వ్యోమనౌక 2004లో నింగిలోకి వెళ్లి పదేళ్లుగా ‘67పీ/చుర్యుమోవ్-గెరాసిమెంకో’ అనే తోకచుక్కను వెంటాడుతూ 2014 సెప్టెంబరులో దాని సమీపంలోకి చేరి దాని చుట్టూ తిరుగుతూ నవంబరు 12, 2014 న ఈ ల్యాండర్ ను తోకచుక్కపై జారవిడిచింది. ఖగోళ చరిత్రలో తొలిసారిగా తోకచుక్కను చేరుకున్న ఈ ఘటన ఒక అద్భుత ఘట్టంగా ఆవిష్కృతం అయింది. ఈ ఘటనతో ఒక తోకచుక్కపై తొలిసారిగా వ్యోమనౌకను చేర్చిన ఘనతను ఐరోపా అంతరిక్ష సంస్థ (ఈసా) సొంతం చేసుకుంది. 450 కోట్ల ఏళ్ల క్రితం సౌరకుటుంబం ఏర్పడినప్పటి పరిస్థితుల గురించి తెలుసుకొనేందుకు తోకచుక్కలపై అధ్యయనం సహకరిస్తుందని ఈసా సుమారు 160 కోట్ల డాలర్ల ఖర్చుతో ఈ ప్రయోగాన్ని చేపట్టింది. ప్రతి ఆరున్నరేళ్లకోసారి సూర్యుడిని చుట్టి వస్తున్న 67పీ తోకచుక్క సెకనుకు 18 కిలోమీటర్ల వేగంతో ప్రయాణిస్తూ 12 గంటలకు ఒకసారి తనచుట్టూ తాను తిరుగుతోంది. 67పీ తోకచుక్కపై ల్యాండర్ ను దించడానికి రోసెట్టా వ్యోమనౌక దాని చుట్టూ తిరుగుతూనే తోకచుక్క సమీపానికి వెళ్లి ఈ ల్యాండర్ ను జారవిడిచింది. తోకచుక్కను చేరుకున్న ఈ ల్యాండర్ తోకచుక్కపై తన మరలను దించి గట్టిగా పట్టుకున్నది.
రోసెట్టా వ్యోమనౌక

తోకచుక్కపై దిగిన తొలి ఫీలే ల్యాండర్ ను వదలిన వ్యోమనౌక రోసెట్టా . ఐరోపా అంతరిక్ష సంస్థ (ఈసా) కు చెందిన ఈ రోసెట్టా వ్యోమనౌక 2004లో నింగిలోకి వెళ్లి పదేళ్లుగా ‘67పీ/చుర్యుమోవ్-గెరాసిమెంకో’ అనే తోకచుక్కను వెంటాడుతూ 2014 సెప్టెంబరులో దాని సమీపంలోకి చేరి దాని చుట్టూ తిరుగుతూ నవంబరు 12, 2014 న ఫీలే ల్యాండర్ను తోకచుక్కపై జారవిడిచింది. ఖగోళ చరిత్రలో ల్యాండర్ ను తొలిసారిగా తోకచుక్కను చేర్చిన ఈ ఘటన ఒక అద్భుత ఘట్టంగా ఆవిష్కృతం అయింది. ఈ ఘటనతో ఒక తోకచుక్కపై తొలిసారిగా వ్యోమనౌకను చేర్చిన ఘనతను ఐరోపా అంతరిక్ష సంస్థ (ఈసా) సొంతం చేసుకుంది. 450 కోట్ల ఏళ్ల క్రితం సౌరకుటుంబం ఏర్పడినప్పటి పరిస్థితుల గురించి తెలుసుకొనేందుకు తోకచుక్కలపై అధ్యయనం సహకరిస్తుందని ఈసా సుమారు 160 కోట్ల డాలర్ల ఖర్చుతో ఈ ప్రయోగాన్ని చేపట్టింది. ప్రతి ఆరున్నరేళ్లకోసారి సూర్యుడిని చుట్టి వస్తున్న 67పీ తోకచుక్క సెకనుకు 18 కిలోమీటర్ల వేగంతో ప్రయాణిస్తూ 12 గంటలకు ఒకసారి తనచుట్టూ తాను తిరుగుతోంది. 67పీ తోకచుక్కపై ల్యాండర్ ను దించడానికి ఈ వ్యోమనౌక దాని చుట్టూ తిరుగుతూనే తోకచుక్క సమీపానికి వెళ్లి ల్యాండర్ ను జారవిడిచింది. తోకచుక్కను చేరుకున్న ల్యాండర్ తోకచుక్కపై తన మరలను దించి గట్టిగా పట్టుకున్నది.
విక్రమ సింహపురి విశ్వవిద్యాలయము

విక్రమ సింహపురి విశ్వవిద్యాలయం (VSU) భారతదేశంలో ఆంధ్ర ప్రదేశ్ రాష్ట్రము, నెల్లూరు జిల్లాలో ఒక విశ్వవిద్యాలయం ఉంది. ఈ విశ్వవిద్యాలయం ఆరు కోర్సులుతో 2008 సం.లో స్థాపించబడింది. ఇప్పుడు విశ్వవిద్యాలయం యూనివర్సిటీ కాలేజ్ లో 17 పోస్ట్ గ్రాడ్యుయేట్ కోర్సులను అందిస్తోంది. విక్రమ సింహపురి విశ్వవిద్యాలయము (VSU) నకు దాని సొంత భవనాలు లేవు. ఇది నెల్లూరులో దర్గామిట్ట వద్ద పరిపాలనా భవనంతో ప్రారంభమైంది. రోజూవారీ తరగతులు వి.ఆర్ ఉన్నత పాఠశాల ప్రాంగణం (పాత లా కాలేజీ ప్రాంగణం), నెల్లూరు వద్ద ఉన్నాయి. క్యాంపస్ నిర్మాణం ప్రక్రియలో భాగంగా, నెల్లూరు దగ్గర కాకుటూరులో ఆంధ్ర ప్రదేశ్ రాష్ట్ర ప్రభుత్వం అందించిన 87 ఎకరాల (350,000 చ.మీ.) భూమి ఉంది. డిసెంబరు 2014 నాటికి, కె
శ్రీ వెంకటేశ్వర ఆరోగ్యశాస్త్ర విశ్వవిద్యాలయము

శ్రీ వెంకటేశ్వర ఇన్స్టిట్యూట్ ఆఫ్ మెడికల్ సైన్సెస్ (స్విమ్స్) అనేది రాష్ట్ర శాసనసభ చట్టం క్రింద ఒక వైద్య సంస్థ, భారతదేశంలోని ఆంధ్రప్రదేశ్ లోని తిరుపతిలో ఒక ప్రత్యేక ఆసుపత్రి. విశ్వవిద్యాలయ హోదా కలిగిన సంస్థ. ఆధునిక వైద్య శాస్త్రం, సాంకేతిక సేవ, శిక్షణ, విద్య అనేవి దీని ప్రధాన లక్ష్యాలుగా ఉన్నాయి. గత రెండు దశాబ్దాల్లో, స్వింస్ విద్యా, పరిశోధన, ఆరోగ్య సంరక్షణ సేవలు యందు అసాధారణంగా అభివృద్ధి చెందింది. స్విమ్స్ వివిధ డిఎమ్, ఎమ్‌సిహెచ్, ఎమ్‌డి కోర్సులు చేసేందుకు 2003 సంవత్సరం నుంచి మెడికల్ కౌన్సిల్ ఆఫ్ ఇండియా  చే గుర్తింపబడింది. ప్రధాన మంత్రి స్వాస్థ్య సురక్ష యోజన పథకం కింద  2006లో, భారతదేశ ప్రభుత్వ ఎయిమ్స్, న్యూ ఢిల్లీతో సమానంగా మెరుగుదలలకు ప్రతిపాదించిన సంస్థలలో ఒకటి అయిన స్విమ్స్ చేర్చబడింది శ్రీ పద్మావతి మహిళా వైద్య కళాశాల భారతదేశంలోని ఆంధ్రప్రదేశ్ లోని తిరుపతిలో మహిళల కోసం అంకితం చేయబడిన ఒక వైద్య కళాశాల. ఈ కళాశాలను శ్రీ వెంకటేశ్వర ఇన్స్టిట్యూట్ ఆఫ్ మెడికల్ సైన్సెస్ (స్విమ్స్) విశ్వవిద్యాలయం నిర్వహిస్తుంది. ఈ కళాశాల 2014 సంవత్సరంలో స్థాపించబడింది. దీనికి 150 సీట్లు ఉన్నాయి. ఈ కళాశాలను మెడికల్ కౌన్సిల్ ఆఫ్ ఇండియా ఆమోదించింది, గుర్తించింది.
దామోదరం సంజీవయ్య జాతీయ న్యాయ విశ్వవిద్యాలయము

(Yato Dharmastato Jayah) దామోదరం సంజీవయ్య జాతీయ న్యాయ విశ్వవిద్యాలయం (దామోదరం సంజీవయ్య నేషనల్ లా యూనివర్సిటీ) (DSNLU) 2008, చట్టం ద్వారా భారతదేశం, ఆంధ్ర ప్రదేశ్, విశాఖపట్నం వద్ద ఏర్పాటైంది. దీనిలో బి.ఎ. ఎల్ ఎల్ బి (హానర్స్.) 5 సంవత్సరాల ఇంటిగ్రేటెడ్ కోర్సుతో పాటు ఇంటిగ్రేటెడ్ ఎల్‌ఎల్‌బి ఎల్ఎల్‌ఎం, పిహెచ్‌డి, ఎల్ఎల్.డి కోర్సులు వున్నాయి. విశ్వవిద్యాలయానికి సబ్బవరంలో 15.5 ఎకరాల భూమి మంజూరు అయినది, అక్కడ ప్రాంగణం కూడా ఉంది.  విశాఖపట్నం సబ్బవరం వద్ద ఈ క్యాంపస్ తన కార్యక్రమాలు నిర్వహిస్తుంది.ఈ విశ్వవిద్యాలయంలో విద్యార్ధులు ప్రాంగణంలోనే నివాసముండి చదువుకొనాలి. యూనివర్సిటీకి ఇతర నేషనల్ లా విశ్వవిద్యాలయాలు తో ఒప్పందాలు కుదుర్చుకుంది. అవి: ఆంధ్ర విశ్వవిద్యాలయం · ఆచార్య ఎన్‌
జాతీయ సాహస పురస్కారం

జాతీయ సాహస పురస్కారం లేదా జాతీయ సాహస బాలల పురస్కారాలు అనగా ఆపదలో చిక్కుకున్న ఇతరులను రక్షించేందుకు తమ ప్రాణాలకు సైతం తెగించి అసమాన ధైర్యసాహసాలను ప్రదర్శించిన బాలబాలికలకు భారత ప్రభుత్వం ప్రదానం చేసే అవార్డుల సముదాయం. జాతీయ సాహస పురస్కారాలను ఆంగ్లంలో నేషనల్ బ్రేవరీ అవార్డ్స్ అంటారు. ఈ అవార్డును భారత ప్రభుత్వం, ఇండియన్‌ కౌన్సిల్‌ ఫర్‌ చైల్డ్‌ వెల్ఫేర్‌ (ఐసిసిడబ్ల్యు) ప్రతి సంవత్సరం ఎంపిక చేయబడిన 6 నుంచి 18 సంవత్సరాల లోపు వయస్సున్న 24 మంది అత్యుత్తమ ధైర్యసాహసాలు ప్రదర్శించిన బాలబాలికలకు ఈ అవార్డును ప్రదానం చేస్తాయి. జాతీయ సాహస పురస్కారాల క్రింద మొత్తం ఐదు కేటగిరీలు ఉన్నాయి. అవి: ఈ అవార్డులను ధైర్యసాహసాలు ప్రదర్శించిన ఆరు నుంచి పద్దెనిమిది ఏళ్ల వయస్సు మధ్య నున్న పిల్లలకు ఇస్తారు. ఈ అవార్డుతో పాటు పతకం, సర్టిఫికెట్, నగదు బహుమతులను కూడా ఇస్తారు. అయితే భారత్ అవార్డు విజేతకు బంగారు పతకాన్ని, మిగతా వారికి వెండి పతకాలను ఇస్తారు. ఈ పురస్కారాన్ని పొందిన ప్రతి పిల్లవానికి ఇందిరాగాంధీ స్కాలర్షిప్ పథకం కింద, ఐసిసిడబ్ల్యు యొక్క ప్రోత్సాహాక కార్యక్రమ భాగంగా అతనికి లేదా ఆమెకి విద్యాభ్యాసం పూర్తయ్యేవరకు ఆర్థిక సహాయం ఇవ్వబడుతుంది. 2009లో భారత ప్రభుత్వం వైద్య, ఇంజనీరింగ్, పాలిటెక్నిక్ కళాశాలలు ఈ పురస్కార విజేతల కోసం కొన్ని సీట్లను రిజర్వేషన్ల కింద కేటాయించాలని ప్రకటించింది. ఈ అవార్డులను సాధారణంగా నవంబరు 14, బాలల దినోత్సవం ప్రకటించి, గణతంత్ర దినోత్సవం నాడు ప్రధానమంత్రి ద్వారా ప్రదానం చేస్తారు, ఈ పురస్కారం పొందిన బాలల గౌరవార్థం వీరికి భారత రాష్ట్రపతి ఆతిథ్యమిస్తారు.
కానుకొల్లు చంద్రమతి

కానుకొల్లు చంద్రమతి ఆంధ్ర నియోగి బ్రాహ్మణ కుటుంబంలో 1901 వ సంవత్సరం, ఆగష్టు 28 వ తేదీన మద్రాసులో జన్మించింది. ఈమె తల్లి కొటికలపూడి సీతమ్మ. ఆమె కందుకూరి వీరేశలింగం పంతులు అనుయాయి. స్తీవిద్యకై ఆ కాలంలో కృషి చేసింది. ఆమె సాధురక్షణ శతకము, అహల్యాబాయి, ఉపన్యాసమాలిక, ఉన్నత స్త్రీవిద్య, కందుకూరి వీరేశలింగం చరిత్ర, గీతాసారము మొదలైన గ్రంథాలు రచించిన రచయిత్రి. కానుకొల్లు చంద్రమతి తన తల్లి వద్దనే స్త్రీలకు కావలసిన చక్కని విద్య గడించింది. సంస్కృతము, తెలుగుతో పాటుగా ఇంగ్లీషు కూడా కొంత వరకు తన తల్లి వద్ద నేర్చింది. తర్వాత కాకినాడ పి.ఆర్.కాలేజీలో చదివింది. ఆ కళాశాలలో ఇంగ్లీషు చదివిన మొదటి బ్యాచ్‌లో ఈమె ఒకరు. ఈమె భర్త కానుకొల్లు మాధవరావు పిఠాపురం హైస్కూలులో ఉపాధ్యాయుడిగా పనిచేశాడు
వీర్ల దేవాలయం(కారంపూడి)

(ప్రస్తుతం ఈ పేజీ ఖాళీగా ఉంది)
ఐటీసీ గ్రాండ్ చోలా హోటల్

భారతదేశంలో అతి విలాసవంతమైన హోటల్ చెన్నై నగరంలో ఐటీసీ గ్రాండ్ చోలా ఫైవ్ స్టార్ హోటల్. ప్రపంచంలోనే అతిపెద్ద లీడ్ సంస్థ నుంచి గ్రీన్ హోటల్ సర్టిఫికెట్ అందుకున్న హోటల్ ఇది. ముంబయిలోని గూండీ ప్రాంతంలోని ఎస్.పి.ఐ.సి. భవనం ఎదురుగా అశోకా లే లాండ్ టవర్స్ ఉన్న వరుసలోనే ఈ హోటల్ కూడా ఉంటుంది. సింగపూర్ కు చెందిన ప్రముఖ ఎస్ఆర్ఎస్ఎస్ అనే నిర్మాణ సంస్థ చోలా హోటల్ ను డిజైన్ చేసింది. చోల సామాజ్యం, ద్రవిడుల నిర్మాణ కౌశలాన్ని మేలవించి ఆనాటి సంప్రదాయాలను గుర్తుకు తెచ్చేలా మూడు విభాగాలను డిజైన్ చేశారు. ఇది స్టార్ వుడ్ హోటళ్ల సముదాయంలోనే..
కిదాంబి శ్రీకాంత్

కిదాంబి శ్రీకాంత్ ఫిబ్రవరి 7, 1993న గుంటూరులో జన్మించాడు. ఇతను ఒక భారతీయ బ్యాడ్మింటన్ ఆటగాడు, మొట్టమొదటగా గుంటూరు యన్.టి.ఆర్.స్టేడియంలో జాతీయస్థాయి క్రీడాకారుడు ప్రేంకుమార్ సింగ్ కోచింగ్ లో అన్న నందగోపాల్ తో పాటు చక్కని బేసిక్స్ రెండేడ్లు నేర్చుకొని చాలాకాలం తరువాత గోపీచంద్ బ్యాడ్మింటన్ అకాడమీ, హైదరాబాద్ లో శిక్షణ తీసుకున్నాడు. ఇతను ప్రస్తుతం ( 2014 ఆగస్టు 18 నాటికి) అంతర్జాతీయ వలయంలో అత్యధిక ర్యాంకు కలిగిన భారత పురుషుల ఆటగాడు. శ్రీకాంత్ గోస్పోర్ట్స్ ఫౌండేషన్, బెంగుళూర్ ద్వారా, 2012 నుండి స్కాలర్షిప్ కార్యక్రమం యొక్క భాగం నుండి తోడ్పాటునందుకొనుచున్నాడు. ఇతను లి-నింగ్ చే కూడా స్పాన్సర్ చేయబడ్డాడు. ఇతను 2014 నవంబరు 16 న, ప్రపంచ బ్యాడ్మింటన్ లో అత్యుత్తమ క్రీడాకారుడిగా పేరొంది అభిమానులచే "సూపర్ డాన్"గా పిలవబడుతున్న లిన్ డాన్ ను 21-19 21-17 తేడాతో ఓడించి 2014 చైనా ఓపెన్ సూపర్ సిరీస్ ప్రీమియర్ గెలుచుకున్నాడు, ఈ విధంగా సూపర్ సిరీస్ ప్రీమియర్ పురుషుల టైటిల్ ను గెలుచుకున్న మొట్టమొదటి భారతీయునిగా శ్రీకాంత్ పేరుగాంచాడు. శ్రీకాంత్ నమ్మాళ్వార్ కిదాంబి ఆంధ్రప్రదేశ్ లోని గుంటూరులో జన్మించాడు. ఇతని తల్లిదండ్రులు కేవీఎస్ కృష్ణ, రాధ ముకుంద. కె
ఋతు సంహారము

ఋతు సంహారము కావ్యాన్ని కవిసమ్రాట్ విశ్వనాథ సత్యనారాయణ రచించారు. దీనినే తెలుగు ఋతువులు అన్న మరో పేరుతో వ్యవహరిస్తారు. పలు ఋతువులు తెలుగు నాట కలిగించే ప్రకృతి మార్పులు, ప్రజల జీవితాలలోకి తీసుకువచ్చే సున్నితమైన చేర్పులు వంటివాటిని వర్ణిస్తూ రాగరంజితమైన ఈ కావ్యాన్ని ఆయన రచన చేశారు. విశ్వనాథ సత్యనారాయణ రచించిన ఈ ఋతు సంహార కావ్యానికి మూలకథావస్తువు, కావ్యరచన విషయంలో కాళిదాసు రచించిన ఋతు సంహారము కావ్యం ప్రభావం ఉంది. ఆ ప్రభావం నేరుగా ఆయన ఎంచుకున్న కావ్యనామంపైనే కనిపిస్తోంది. కానీ విశ్వనాథ సత్యనారాయణ రచనలోని వర్ణనలపై మాత్రము ఆ ప్రభావమేమీలేదు సరికదా ఆయన చిన్నతనంలో చూచిన తెలుగు వాతావరణం వర్ణనలే ఉన్నాయి. ఈ కావ్యాన్ని నిజజీవితంలో విశ్వనాథ సత్యనారాయణ తన చిన్నతనంలో చూసిన పల్లెజీవితంలోని తెలుగు ఋతువులనే వర్ణించానని తెలిపారు.  తెలుగు ఋతువులు కావ్యానికి కథావస్తువు తెలుగు నాట వసంత, గ్రీష్మాది ఋతువులు ఎలా ప్రవర్తిల్లుతాయి, వాటి వల్ల ప్రజాజీవితంలో సూక్ష్మమైన భేదాలు ఎలా వాటిల్లుతాయి, ఆచార వ్యవహారాలు ఎలా వుంటవి మొదలైన విషయాలతో కూడివుంటుంది. ఇది వర్ణన ప్రధానమైన కావ్యము. కేవల ఋతువర్ణనలకే పరిమితం కాకుండా ప్రత్యేకించి తెలుగు నాట ఆయా ఋతువులు ఎలా వుంటాయన్నది రచించడం వల్ల ఈ కావ్యానికొక ప్రత్యేకత ఏర్పడింది. ఇదే పేరుగల తన కావ్యాన్ని కాళిదాస మహాకవి గ్రీష్మ ఋతువుతో ప్రారంభించగా విశ్వనాథ సత్యనారాయణ మాత్రం దీనిని వసంతంతో ప్రారంభం చేశారు. వసంత ఋతువు అందరికీ ప్రీతిపాత్రమైనదనే కాక తెలుగు వారి తొలి పండుగైన సంవత్సరాది వసంతంలోనే ప్రారంభమవడమూ కారణం కావచ్చు
దివిసీమ

ఆంధ్రప్రదేశ్ రాష్ట్రంలోని కృష్ణా జిల్లాలో గల ఒక చిన్న, సారవంతమైన ద్వీపం దివిసీమ. దివిసీమ పులిగడ్డ (అవనిగడ్డ) వద్ద డెల్టా ప్రాంతంలో ఏర్పడింది, ఇక్కడ కృష్ణా నది బంగాళాఖాతంలో కలిసే ముందు రెండుగా చీలిపోయింది. ఒక పాయ కోడూరు మండలం హంసలదీవి వద్ద బంగాళాఖాతంలో కలవగా, మరో పాయ నాగాయలంక మండలంలోని గుల్లలమోద సమీపంలో బంగాళాఖాతంలో కలుస్తుంది. ఇటీవల ఒక కొత్త వంతెనను పులిగడ్డ వద్ద నిర్మించారు. ఇది రేపల్లె, పులిగడ్డను కలుపుతుంది. దివిసీమలో కూచిపూడి, మొవ్వ, సంగమేశ్వరం, నాగాయలంక, కోడూరు, హంసలదీవి, మోపిదేవి, అవనిగడ్డ, చల్లపల్లి, పెదకళ్ళేపల్లి, శ్రీకాకుళం, ఘంటసాల గుర్తించదగ్గ ప్రదేశాలు. ఈ ప్రదేశ వైశాల్యం 1204 చ.కి.మీ. ఇది అధిక వర్షపాతం గల చిట్టడవి ప్రాంతం. ఆంధ్రప్రదేశ్ చరిత్రలో దివిసీమకు విశిష్ట స్థానం ఉంది. ఆంధ్రలోని సీమ అనగా గుర్తువచ్చేయి రాయలసీమ దివిసీమ, కోనసీమ
ప్రముఖ స్థానాల్లొ అర్.ఎస్.ఎస్ ప్రచారకులు

రాష్ట్రీయ స్వయంసేవక్ సంఘ్ (ఆంగ్లం: Rashtriya Swayamsevak Sangh, హిందీ: राष्ट्रीय स्वयंसेवक संघ) ను సంక్షిప్తంగా ఆర్.యస్.యస్. అంటారు. భారత దేశంలో ఇది ఒక హిందూ జాతీయ వాద సంస్థ. డా.కేశవ్ బలీరాం హెడ్గేవార్ ఈ సంస్థను మహారాష్ట్ర లోని నాగపూర్లో 1925లో విజయదశమి నాడు మొదలు పెట్టారు. ఆర్.ఎస్.ఎస్ నలభై లక్షల సేవకులను కలిగి ఉన్న ప్రపంచం లోనే అతి పెద్ద స్వచ్ఛంద సంస్థగా ఖ్యాతి గాంచింది.ఇది ముఖ్యంగా సేవ, విద్య పరమైన హిందూజాతీయ వాది స్వచ్ఛందమైన సేవ సంస్థ .ఆర్
ఎస్వీ.కృష్ణజయంతి

ఎస్వీ.కృష్ణజయంతి ప్రఖ్యాతి చెందిన రచయిత్రి. ఈమె కథలు, నవలలు, కవితలు, వ్యాసాలు పలు దిన, వార, మాస పత్రికలలో ప్రచురించబడ్డాయి. ఈమె 1979, జనవరి 6న బిళ్లా రామారావు, నాగేంద్రమ్మ దంపతులకు గుంటూరు లో జన్మించింది. ఈమె ప్రస్తుతం హైదరాబాదు లో స్థిరపడింది. ఈమె భర్త యస్వీకృష్ణ కూడా ప్రఖ్యాతి చెందిన రచయిత, ప్రముఖ ప్రచురణ కర్త. ఈమె తెలుగుసాహిత్యంలో ఎం.ఏ. పూర్తిచేసింది. ఈమె రచించిన అనేక కథలు బహుమతులు గెలుచుకున్నాయి. ఈమె రచించిన "దృష్టి" కథాసంపుటిపై నాగార్జున విశ్వవిద్యాలయంలో ఎం.ఫిల్
భారత గణతంత్ర దినోత్సవం

భారతదేశంలో గణతంత్ర దినోత్సవాన్ని భారత రాజ్యాంగం అమలులోకి వచ్చిన రోజుగా జరుపుకుంటారు. ప్రతి సంవత్సరం జనవరి 26ను భారత గణతంత్ర దినోత్సవంగా జరుపుతారు. 1950 జనవరి 26న భారత ప్రభుత్వ చట్టానికి (1935) బదులు భారత రాజ్యాంగం దేశపరిపాలనకు మార్చడాన్ని భారత గణతంత్ర దినోత్సవం అంటారు. భారత రాజ్యాంగ సభలో 1949 నవంబరు 26న రాజ్యాంగం ఆమోదం పొందగా భారతదేశం స్వతంత్ర గణతంత్రంగా ఆవిర్భవించేందుకు 1950 జనవరి 26లో దీనిని ఒక ప్రజాతంత్ర పరిపాలన పద్ధతితో పాటుగా అమలులోకి తీసుకురావాలని నిర్ణయించారు. జనవరి 26 నే ఇందుకు ఎంచుకోవడానికి చారిత్రికమైన కారణం ఉంది. 1930లో భారత జాతీయ కాంగ్రెస్‌ పూర్ణ స్వరాజ్‌ని ఆ రోజే ప్రకటించుకుంది. అందుకు సంపూర్ణ స్వరాజ్యమైన రాజ్యాంగం అమలు ఈ రోజున చేయాలని నిర్ణయించారు. భారతదేశానికి సంబంధించిన మూడు జాతీయ సెలవుదినాల్లో ఇది కూడా ఒకటి. ఇది కాక భారత స్వాతంత్ర్య దినోత్సవం, గాంధీ జయంతి మిగిలిన రెండు జాతీయ సెలవులు. 1950 జనవరి 26 న భారతదేశానికి రాసుకున్న రాజ్యాంగం అమలులోకి వచ్చింది. భారతదేశంలోని అన్ని ప్రాంతాల నుంచి గెలుపొందిన రాజనీతివేత్తలు, రాజకీయ నేతలు, వివిధ రంగాల నుంచి నామినేట్ చేసిన నిపుణులు కలిసి భారత రాజ్యాంగాన్ని చర్చలు, నిర్ణయాల ద్వారా రాశారు. 1946 నుంచి 1949 వరకూ ఈ బృందం భారత పార్లమెంటు హాలులో సమావేశమై చర్చలు చేశారు
ఖండ్వా జిల్లా

(ప్రస్తుతం ఈ పేజీ ఖాళీగా ఉంది)
జయభేరి (కవిత)

జయభేరి కవిత మహాకవి శ్రీశ్రీ రచించిన సుప్రసిద్ధ కవిత. 20వ శతాబ్ది తెలుగు సాహిత్యంలో సుప్రసిద్ధమైన కవితా సంకలనం మహాప్రస్థానంలో ఇది ఒక కవిత. నేను సైతం ప్రపంచాగ్నికి అంటూ ప్రారంభమయ్యే ఈ కవిత తెలుగు వారి నానుడుల్లో, సినీ గీతాల్లో, పత్రికా పరిభాషలో నిలిచిపోయింది. జయభేరి కవితతో బాటుగా మహాప్రస్థానంలోని అన్ని గేయాలు శ్రీశ్రీ అన్నార్త తృతీయదశకం(హంగ్రీ థర్టీస్)గా భావించే 1930ల్లో రాశారు. ప్రధానంగా 1934 నుంచి 1940 వరకూ ఆయన రాసిన అనేకమైన కవితల్లోంచి గొప్పవాటిని ఎంచుకుని మహాప్రస్థానాన్ని శ్రీశ్రీ ప్రచురించారు.హంగ్రీ థర్టీస్ (1930 దశకం) ప్రపంచాన్ని ఆకలి, నిరుద్యోగం, విశృంఖలత్వం వీటిన్నిటికీ ఒక విధంగా మూలకారణమైన రెండవ ప్రపంచయుద్ధం, ఆర్థిక మాంద్యం వంటి లక్షణాలతో అతలాకుతలం చేసింది. శ్రీశ్రీ అదే సమయంలో అతని యువతలో చేసిన ఈ రచనల్లో ఆ దశకం యొక్క సాంఘికార్థిక రాజకీయ ప్రభావాలు కనిపిస్తాయి. నేను సైతం ప్రపంచాగ్నికి సమిధనొక్కటి ఆహుతిచ్చాను అంటూ సాగే ఈ కవితలో నేను కూడా అంతటి గొప్ప మహాగ్ని వంటి ఉద్యమానికి చిన్న ప్రయత్నమే చేశానని సూచిస్తూ ప్రారంభించారు. నేను సైతం విశ్వవృష్టికి అతిచిన్నదే అయినా ఒక అశ్రువును ధారపోశానని కొనసాగించారు. ఇలా సాగిన ఆరంభంలో 9 పంక్తులు మధ్యలో కొన్ని పంక్తులతో దారి మార్చి చివరగా అంతంలోని పంక్తుల్లో అవే మార్చి వ్రాశారు. నేను సైతం ప్రపంచాగ్నికి సమిధనొక్కటి ఆహుచ్చానునని అన్నవాడే చివరకు నేను సైతం ప్రపంచాబ్జపు తెల్లరేకై పల్లవిస్తాను అన్నాడు. అలాగే విశ్వవృష్టికి చిన్న అశ్రువు ధారపోశానన్నవాడే తుదకు విశ్వవీణకు ఏకంగా తంత్రినై మూర్ఛనలు పోతానన్నాడు
సాయణుడు

సాయణుడు (Sāyaṇa, 'सायण', Sāyaṇācārya ; జననం: 1315 - మరణం: 1387) లేదా సాయణాచార్య గౌరవప్రదంతో వేదాలులో ఒక ముఖ్యమైన వ్యాఖ్యతగా వ్యవహరించాడు. అతను దక్షిణ భారతదేశం యొక్క విజయనగర సామ్రాజ్యంలో, రాజు బుక్కరాయలు, ఆయన వారసుడు హరిహర బుక్కరాయలు నేతృత్వంలో వారి ఆస్థానాలలో ప్రతిభతో  వెలుగొందాడు. సాయణాచార్యుడు బుక్కరాయలు ప్రేరణతో ఈ క్రింద వేదసంహితలకు, బ్రాహ్మణాలకు భాష్యాలు వ్రాశాడు. ఈ వాదనలు ఋగ్వేదం వ్యాఖ్యానం నుండి క్రింది వ్యాసం పై ఆధారపడి ఉంటాయి. ( ఋగ్వేదం 1.50.4 వ్యాఖ్యానించడాన్ని బట్టి ): [[వర్గం:1387 మరణాలు]]
మేకా నరసింహ అప్పారావు

మేకా నరసింహ అప్పారావు, 18వ శతాబ్దానికి చెందిన నూజివీడు జమీందారు. ఇతను (1789) బ్రిటీష్ వారి ఈస్టిండియా కంపెనీ పరిపాలనకు వ్యతిరేకంగా తిరుగుబాటు చేసిన వ్యక్తి. ఒక బాకీ విషయమై అతనికి జరిగిన అన్యాయాన్ని సహించలేక పలుమార్లు తిరుగుబాటు చేశాడు. 1771లో నూజివీటి జమీందారైన నరసింహ అప్పారావు చాలా ఖర్చుమనిషిగా పేరొందాడు. ఆ కారణంగా చెన్నపట్నంలోని ఈస్టిండియా కంపెనీ ప్రభుత్వానికి చెల్లించాల్సిన పేష్కసు (కప్పం) కూడా సరిగ్గా చెల్లించలేక ఇబ్బందుల్లో పడ్డారు.1773లో జమీందారీని వశపరుచుకోవడానికి ఒక సైనిక దళాన్ని పంపాడు. అప్పుడు ఇతను అధిక వడ్డీ రేట్లకు బందరులోని కొందరు కంపెనీ దొరల వద్దనే కొంతసొమ్ము బదులు తీసుకుని బకాయి చెల్లించాడు. 1775లో బందరులో కంపెనీవారి పరిపాలనాసంఘాధ్యక్షునిగా ఉన్న వైట్‌హిల్‌కు, హాడ్జెస్ కీ, మరికొందరు కంపెనీ ఉద్యోగస్తులకు నరసింహ అప్పారావు బాకీ ఉన్నారని తగాదా పెరిగి మూడు సంవత్సరాలు గడిచినా వ్యవహారం ముందుకుసాగలేదు. నరసింహ అప్పారావు వారికి పడ్డబాకీని కొంత చెల్లించాననీ, అసలు తీసుకున్న బాకీ కన్న వారు చెప్తున్నది చాలా ఎక్కువగా ఉందని ఆగ్రహం చెందారు. నరసింహ అప్పారావు ఈ వ్యవహారం తేల్చుకునేందుకు మద్రాసు వెళ్ళినా అక్కడ వైట్ హిల్ కి ఉన్న పలుకుబడి వల్ల అతని మాట ఎవరూ వినిపించుకోలేదు. కంపెనీ పరిపాలన, న్యాయం వంటివాటిపై పూర్తగా విశ్వాసం కోల్పోయిన అప్పారావు తిరుగుబాటు చేసే ప్రయత్నాలు మొదలుపెట్టాడు. దాంతో కంపెనీ వారు మేజర్ కాసాను నూజివీడు పంపి జమీందారును బందరు తీసుకువచ్చి అరెస్టు చేశాడు
దీర్ఘతమ మహర్షి

దీర్ఘతముడు (దేవనాగరి:दीर्घतमस) ఒక పురాతన మహర్షి. ఋగ్వేదంలో తన తాత్విక శ్లోకాల ద్వారా చాలా బాగా ప్రసిద్ధుడు. ఋగ్వేదం సంహితలోని మొదటి మండలం లోని 140 నుండి 164 వరకు గల సూక్తము (శ్లోకాలు) లకు ఇతను రచయిత, ఋగ్వేదం ఆరవ మండల యొక్క ప్రవక్త అయిన ఋషి భరద్వాజుడు, సోదరుడుగా భావిస్తారు.
కస్తూరి కృష్ణమాచార్యులు

కస్తూరి కృష్ణమాచార్యులు తెలంగాణకు చెందిన ప్రముఖ స్వాతంత్ర్య సమరయోధుడు, విమోచనోద్యమకారుడు, రచయిత, రాజకీయ నాయకుడు. ఈయన 1920లో మెదక్ జిల్లా చౌటుకూరు గ్రామంలో జన్మించారు. 1938లో విద్యార్థి దశలోనే వందేమాతరం ఉద్యమంలో పాల్గొన్నారు. న్యాయశాస్త్ర పట్టా పొందిన కృష్ణమాచార్యులు న్యాయవాద వృత్తిని చేపట్టి 1947-48లో నిజాం నిరంకుశ పాలనకు వ్యతిరేకంగా జరిగిన విమోచనోద్యమంలో కూడా చురుకుగా పాల్గొన్నారు. హైదరాబాదు రాజ్య విమోచన అనంతరం రాజకీయాలలో ప్రవేశించి మెదక్ జిల్లా కాంగ్రెస్ పార్టీ అధ్యక్షులుగా పనిచేశారు. 1952లో హైదరాబాదు రాష్ట్ర శాసనసభకు, 1957లో ఉమ్మడి ఆంధ్రప్రదేశ్ రాష్ట్ర శాసనసభకు ఎన్నికైనారు. రచయితగా పేరుపొందిన కృష్ణమాచార్యులు "స్వాతంత్ర్యదీక్ష" గ్రంథాన్ని రచించారు.
గృత్సమద మహర్షి

గృత్సమద (సంస్కృతం: गृत्समद), ఋషి, ఋగ్వేదంలోని రెండవ (2) మండలం 43 శ్లోకాలలో 36 శ్లోకాలు దర్శించినవాడు అత్యంత ఘనుడు. వీటిలో 27-29 శ్లోకాలు తనకుమారుడైన కూర్ముడు, 4-7 శ్లోకాలను సోమహుతి దర్శించారు. గృత్సమద మహర్షి మహా తపస్వి. గృత్సమద మహర్షి ఇంద్రుడు, ముకుందా కుమారుడు. ఒకనాడు ఋషి రుక్మాంగదుడు పనిమీద బయట ఉన్నప్పుడు ఒకసారి, ఇంద్రుడు ఋషి యొక్క ఆశ్రమంలో ఉన్న అతని భార్య ముకుందాను ముని వేషంలో రమించాడు.. ఆ కారణంగా ఆమె గర్భవతి అయ్యింది, జన్మించిన ఈ పిల్లవాడికి గృత్సమదుడుగా నామకరణముతో ఉండి, ఒక పండితుడుగా పెరిగి పెద్దవాడయ్యాడు. ఎవరికీ కూడా పండిత చర్చలో అతనిని ఓడించడం సాధ్యం కాలేదు. ఒకసారి గృత్సమద మహర్షి, వశిష్ట మహర్షితో, ఇతరులుతో కలిసి మగధ వద్ద ఒక శ్రార్ధ కార్యక్రమానికి హాజరయ్యారు. అక్కడ, అత్రి మహర్షి అతన్ని తన తల్లిదండ్రుల విషయంలో పరిహసించారు. అతను తిరిగి వచ్చి తల్లి ముకుందాను ప్రశ్నించాడు. ఎవరు అతనికి నిజం చెప్పారు అని ఆరాతీసింది
ఆంధ్రప్రదేశ్ పునర్వ్యవస్థీకరణ చట్టం, 2014

ఆంధ్రప్రదేశ్ పునర్వ్యవస్థీకరణ చట్టం, 2014, (వాడుకలో తెలంగాణ చట్టం అని అంటారు) భారత పార్లమెంటు చట్టం. దీనితో ఆంధ్రప్రదేశ్ రాష్ట్రాన్ని ఆంధ్రప్రదేశ్, తెలంగాణగా విభజించబడింది. తెలంగాణ ఉద్యమం వలన ఈ చట్టం చెయ్యాల్సిన అవసరం ఏర్పడింది. దీనిలో కొత్త రాష్ట్రాల సరిహద్దులను నిర్వచించటం, ఆస్తులు, అప్పులను, బాధ్యతలు విభజించడానికి మార్గదర్శకాలను, హైదరాబాద్ను తెలంగాణ రాష్ట్రానికి శాశ్వత రాజధానిగా, ఆంధ్రప్రదేశ్ రాష్ట్రానికి తాత్కాలిక రాజధానిగా పేర్కొంది. జైరామ్ రమేష్ ప్రకారం, నవ్యాంధ్రప్రదేశ్ కు ప్రత్యేక హోదా ఇవ్వడం గతంలో ఉత్తరాఖండ్ కు ఇచ్చిన విధంపై ఆధారపడింది. ఉత్తరాఖండ్ 2000 ఏర్పడినా 2002 లో కేబినెట్ నిర్ణయం ద్వారా ప్రత్యేక హోదా ఇవ్వడం జరిగింది. అయితే తరువాత కేంద్రప్రభుత్వంలో అధికారానికొచ్చిన బిజేపీ నాయకత్వం ప్రత్యేకహోదా ఇవ్వకుండా ప్రత్యేక ప్యాకేజీ ఇవ్వడానికి నిర్ణయం తీసుకుంది. గతంలో ప్రతిపాదించిన ఆంధ్రప్రదేశ్ పునర్వ్యవస్థీకరణ చట్టం, 2013, 2014 జనవరి 30 న ఆంధ్రప్రదేశ్ శాసనసభ తిరస్కరించింది. 2014 బిల్లు 2014 ఫిబ్రవరి 18 న లోక్‌సభలో, 2014 ఫిబ్రవరి 20 న రాజ్యసభలో ఆమోదించబడింది. ఈ బిల్లును భారత రాష్ట్రపతి ప్రణబ్ ముఖర్జీ 2014 మార్చి 1 న ధ్రువీకరించారు, అధికారిక గెజిట్‌లో 2014 మార్చి 2 న ప్రచురించారు, దీనిప్రకారం 2014 జూన్ 2 చట్టం ప్రకారం 'నియమించబడిన రోజు' అనగా కొత్త రాష్ట్రాలు ఆవిర్భవించే రోజు. కేంద్ర కేబినెట్ 2013 ఆగస్టులో కేంద్ర హోంమంత్రి సుశీల్ కుమార్ షిండే నేతృత్వంలో గ్రూప్ ఆఫ్ మినిస్టర్స్ (గోమ్) కమిటీని ఏర్పాటు చేసింది. సభ్యులు ఆర్థిక మంత్రి, చేర్చారు పి చిదంబరం, ఆరోగ్య మంత్రి గులాం నబీ ఆజాద్, పెట్రోలియం మంత్రి సహజవాయువుల మంత్రి వీరప్ప మొయిలీ, కేంద్ర గ్రామీణాభివృద్ధి శాఖ మంత్రి జైరాం రమేష్, పిఎంఒలో గల రాష్ట్ర మంత్రి నారాయణ స్వామి
విశాఖపట్నం అంతర్జాతీయ విమానాశ్రయం

Alliance Air విశాఖపట్నం అంతర్జాతీయ విమానాశ్రయం (IATA: VTZ, ICAO: VOVZ) ఆంధ్రప్రదేశ్ రాష్ట్రంలో విశాఖపట్నం లో గల పెద్దదైన అంతర్జాతీయ విమానాశ్రయం. ఇది భారత నావికాదళ విమానాశ్రయం ఆధ్వర్యంలో పౌరవిమానయానసేవలందిస్తుంది. గాజువాక, ఎన్ఎడిక్రాస్ రోడ్ నగర ప్రాంతాల మధ్య వుంది. 21శతాబ్ది ప్రారంభంలో వేగంగా విస్తరించబడింది. కొత్త టర్మినల్, రన్వే నిర్మించినతరువాత ఆంతర్జాతీయ విమానసేవలు ప్రారంభించబడ్డాయి. 350 ఎకరాల విస్తీర్ణంలో ఈ విమానాశ్రయం వుంది. 1981లో రోజుకు,ఒక్క విమానం ద్వారా ఈ విమానాశ్రయం పనిప్రారంభించింది. తొలి రన్వే , 6,000 అ. (1,800 మీ.) పొడుగు కలది.10,007 అ. (3,050 మీ
ఇండిగో ఎయిర్ లైన్స్

ఇండిగో ఎయిర్ లైన్స్ భారత దేశానికి చెందిన చౌక విమానయాన సంస్థ. ఇండిగో భారతదేశంలోని బడ్జెట్ ఎయిర్ లైన్ సంస్థ. గుర్గావ్ లో దీని ప్రధాన కేంద్రం ఉంది. భారతదేశంలో అతి వేగంగా అభివృద్ధి చెందతున్న ఇండిగో 2014 డిసెంబరు నాటికి 36.1% వాటా కలిగిన అతి పెద్ద ఎయిర్ లైన్ సంస్థగా ఎదిగింది. దీని ప్రాథమిక స్థావరం ఢిల్లీలోని ఇందిరాగాంధీ అంతర్జాతీయ విమానాశ్రయం. ఎయిర్ బస్ A320 కుటుంబానికి చెందిన 91 విమానాలను ప్రస్తుతం ఈ సంస్థలో ఉన్నాయి. ఇంటర్ గ్లోబ్ ఎంటర్ ప్రైజెస్ కు చెందిన రాహుల్ భాటియా, అమెరికాకు చెందిన ప్రవాస భారతీయుడైన (ఎన్.ఆర్.ఐ) రాకేష్ ఎస్. గాంగ్వాల్ కలిసి 2006 తొలి నాళ్లలో ఇండిగో సంస్థను స్థాపించారు. ఇంటర్ గ్లోబ్ సంస్థకు ఇండిగోలో 51
ఇందిరాగాంధీ అంతర్జాతీయ విమానాశ్రయం

ఇందిరాగాంధీ అంతర్జాతీయ విమానాశ్రయం మనదేశ రాజధాని ఢిల్లీ లో గల అంతర్జాతీయ విమానాశ్రమౌ. మొదట దీని పేరు పాలం విమానాశ్రయము.